In die boek, Om lief te hê ten spyte van seerkry, praat van die spelonk van getroudes. Dit is die graf wat Abraham vir Sara gekoop het en waarin die aartsvaders begrawe is, almal getroude pare. Hy noem ‘n belangrike ding, dat, om in die spelonk vir getroude pare begrawe te kan word, huwelikspare deur goeie én slegte tye bymekaar moet bly. Elke huwelik kry sy goeie én sy swaar tye en as ons die swaar tye deurleef, is die goeie tye daarná net soveel beter. Hierdie boek is beslis ook ‘n boek om te lees en te herlees.
Waarvan ek baie van Waag dit gehou het, was dat dit oor veertig dae elke dag iets in die huwelik aangespreek het. Sonder versuim het hy elke dag goeie raad gedeel, maar ook op iets gewys wat die dames graag doen wat die huwelik benadeel en wat die mans ook doen wat nadelig is vir die huwelik. Aan die einde van die hoofstuk is daar ‘n uitdaging om te doen in die volgende 24 uur, soos byvoorbeeld om nie een negatiewe ding vir of oor jou maat te sê nie.
Dalk het jy lus om die uitdaging vir veertig dae te aanvaar? Geen huwelik kan onaangeraak bly as daar vir veertig dae daadwerklik en positief daaraan gewerk word nie, of hoe? Kom ons maak weer ons huwelike goeie huwelike en ons goeie huwelike uitstekend.